[{"text_idx": "#000000", "text": "Orissaare tammega staadioni palliva\u0308ljakute uuendamine 2.0"}, {"text_idx": "#000001", "text": "Orissaares on noorte u\u0308ks lemmikuid kooska\u0308imise ja kokkusaamise kohti olnud la\u0308bi aastaku\u0308mnete spordiva\u0308ljak. Jah, seesama kuulus Tammega staadion."}, {"text_idx": "#000002", "text": "Esimesed teadaolevad andmed noorte kogunemisest selles paigas, mis siis kandis Kaasiku nime on juba esimese Eesti Wabariigi aegsed. Noored ma\u0308ngisid spordiva\u0308ljakul vo\u0303rkpalli ja kiikusid, oli ka hu\u0308ppekast. Vahetult peale II maailmaso\u0303da alustasid kohalikud aga staadioni ehitusega. Palliva\u0308ljakud kolisid staadioniringi ko\u0303rvale ja valmis 318 m pikkune, nelja rajaga tuhakattega jooksuring ning kaugushu\u0308ppekast. Valmimisaeg 1950-ndate algus.Ja\u0308rgmine suurem renoveerimine toimus mo\u0308o\u0308dunud sajandi 90-ndate alguses. Jooksurada ja palliva\u0308ljakud said kummiplaatidest katte, uuendati ka kaugushu\u0308pperada, oda/palliviske alasi ja kuuli- ning kettaheiteringe.Orissaare staadioni kujunemise lugu on vo\u0303imalik ta\u0308psemalt kodulehelt lugeda:"}, {"text_idx": "#000003", "text": "Mo\u0308o\u0308dunud su\u0308gisel, 30 aastat peale viimast renoveerimist saime uuendada korvpalliva\u0308ljakut, esialgu ku\u0308ll asfaltkattega. Uus va\u0308ljak on noorte poolt ha\u0308sti vastu vo\u0303etud ja suvisel ajal ka igapa\u0308evaselt kasutuses. Seal toimuvad Orissaare gu\u0308mnaasiumi kehalise kasvatuse tunnid, spordikooli treeningud, ning o\u0303htuti on plats ko\u0303igile huvilistele avatud. Alati."}, {"text_idx": "#000004", "text": "Palliva\u0308ljak on aktiivses kasutuses aga mo\u0303nusast noorte aktiivse ajaveetmise kohast on puudu, mo\u0303ned pingid, pru\u0308gikast, rattahoidjad ja suurem varjualune.Katusealusega mini-treeningplats/varjualune on lihtne staadioni vahendite kuuri ko\u0303rval asetsev katusealune, mida saaksime kasutada, lisaks mini trenniplatsile ka su\u0308ndmuste ajal kohtunike-alana vo\u0303i 3\u00d73 korvpalli vo\u0303istluste ajal registratuurina. Samuti saab seda kasutada nii pa\u0308ikese kui ka vihma eest varju otsides. Koos uue varjualuse ehitamisega va\u0308rvime u\u0308le ja vahendite kuuri, nii et need kaks moodustaksid u\u0308htse terviku."}, {"text_idx": "#000005", "text": "Pingid ja rattahoidlad on teadlikult valitud betoonist, kuna va\u0308ljak on alati ja ko\u0303igile avatud siis tugevad pingid kestavad aastaku\u0308mneid. Sarnased tooted on meie terviserajal juba u\u0308le 6 aasta ning on endiselt heas korras."}, {"text_idx": "#000006", "text": "Orissaare staadion on omavalitsuse hallata aga nagu 90 aastat tagasi vo\u0303tsid kohaliku haridusseltsi liikmed ha\u0308rjal sarvist ja rajasid va\u0308ljaku, kus noored saaksid koos ka\u0308ia siis nii ka nu\u0308u\u0308d. MTU\u0308 Orissaare Sport on kohaliku spordielu vedanud u\u0308le 10 aasta, siin na\u0308eme praegu kitsaskohta, mida me saaksime koos Saku O\u0303lletehase projektiga parandada ja seda selleks, et meie lastel ja noortel oleks paremad sportimistingimused.Eesma\u0308rk siis ja nu\u0308u\u0308d nu\u0308u\u0308d on sama \u2013 noortel peab olema vo\u0303imalik aktiivselt vaba aega veeta. Koht kus olla ja tegutseda.Aga mitte ainult noortel. Vanaema koos lastelastega tuleb palli ma\u0308ngima. \ud83d\ude42 Seni kuni po\u0303nnid mo\u0308llavad saab memm pingil istuda ja vaadata. Ema-isa koos teismelistega tulevad va\u0308ljakule seni kuni isa teeb poistega viitekat, saavad ema ja tu\u0308tar mo\u0303nusalt pargipingil lobiseda."}]